**INDOKOLÁS**

**Kőszegi Közös Önkormányzati Hivatal 2021. évi**

**BELSŐ ELLENŐRZÉSI TERVE**

A Magyarország helyi önkormányzatairól szóló 2011. évi CLXXXIX. törvény 119. § (3)-(5) bekezdése értelmében: „(3) A jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását.

(4) A jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

(5) A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.”

A költségvetési szervek belső kontrollrendszeréről és belső ellenőrzéséről szóló 370/2011 (XII. 31.) Kormányrendelet 31. § előírta a tárgyévet követő évre vonatkozó éves ellenőrzési tervkészítési kötelezettséget, továbbá meghatározta az éves ellenőrzési terv tartalmát.

Az éves ellenőrzési terv kockázatelemzés alapján felállított prioritások és a belső ellenőrzés rendelkezésére álló erőforrások figyelembe vételével került összeállításra.

Az éves ellenőrzési terv soron kívüli ellenőrzési feladatokra nem tartalmaz tartalékidőt.

# Az ellenőrzési tervet megalapozó elemzések és a kockázatelemzés eredményének összefoglaló bemutatása, kockázati tényezők feltárása és értékelése

Meghatározásra kerültek azok a kockázatok, amelyek veszélyt jelentenek Kőszeg Város Önkormányzata és a Kőszegi Közös Önkormányzati Hivatal működésére.

A veszélyt jelentő kockázatok a következők:

 - jogszabályi változások,

 - szervezeti változások,

 - hatáskörök delegálásának gyakorlata,

 - szabályzatok aktuálizálásának rendje,

 - kontrollok működése,

 - információáramlás,

- dokumentáltság egységesítésének hiánya,

 - humánerőforrás (fluktuáció).

A stratégiai célok megvalósítását segítő ellenőrzések:

* A működés és gazdálkodás során a tevékenységeket szabályszerűen, gazdaságosan, hatékonyan, eredményesen hajtsák végre;
* Megvédeni az erőforrásokat a veszteségektől, károktól és a nem rendeltetésszerű használattól;
* Meg kell vizsgálni, hogy a végrehajtott ellenőrzésekről összeállított ellenőrzési jelentések megállapításaira és javaslataira készített intézkedési terveket végrehajtották-e;
* Ütemezetten folytatódik Kőszeg Város Önkormányzat fenntartásában működő intézmények gazdálkodásának vizsgálata.
* A 2021. évben a Kőszegi Szociális Gondozási Központ ellenőrzésére kerül sor.

A 2021. évi Belső ellenőrzési tervet megalapozó kockázatelemzés a rendelkezésre álló útmutatók alapján kialakított kockázatelemzési modell alkalmazásával készült.

A Kőszeg Város Önkormányzat fenntartásában működő költségvetési szervek esetében elsődlegesen azok a folyamatok és tevékenységek kerültek kiválasztásra, amelyek a vagyonvédelem és a szabályozott gazdálkodás miatt fontosak.

A 2021. évi belső ellenőrzés feladatainak tervezését a következő prioritások határozták meg:

- jogszabályi változások nyomon követése,

- szabályozottság biztosítása,

- a rendszer komplexitása,

- szervezeti változás,

- a vagyonvédelem fontossága,

- szabályok szerinti feladatellátás,

- belső kontrollok működése,

- a legutóbbi ellenőrzés óta eltelt idő,

- az irányított/felügyelt szervek ellenőrzése,

- korábbi belső ellenőrzések során tapasztalt hibák, hiányosságok.

A kockázatok minősítése:

* alacsony
* közepes
* magas

A kiválasztott folyamatok közül a következők közepes kockázati pontot értek el:

- Jogszabályi változások nyomon követése

- Legutóbbi ellenőrzés óta eltelt idő kiemelten az Önkormányzat által fenntartott költségvetési intézmények esetében.

- A szabályok szerinti feladatellátás.

A kockázatelemzés során a mérés magas minősítésű kockázatot nem mutatott.

**Az előzőek ismeretében kerültek kiválasztásra az ellenőrzésre tervezett tevékenységek:**

1.) A 2019.évi ellenőrzések utóellenőrzése (1)

- A Kőszegi Közös Önkormányzati Hivatalnál a házipénztár és pénzkezelés rendjének ellenőrzése.

- A 2018. évi költségvetési beszámoló mérlegsorainak leltárral való alátámasztottságának vizsgálata a Hivatal esetében.

2.) A 2019.évi ellenőrzések utóellenőrzése (2)

- A Kőszeg Város Önkormányzat fenntartásában lévő intézmények esetében a mennyiségi felvétellel történő leltározás szabályszerű végrehajtásának ellenőrzése

* Chernel Kálmán Városi Könyvtár
* Jurisics-vár Művelődési Központ és Várszínház
* Kőszegi Szociális Gondozási Központ
* Kőszegi Városi Múzeum
* Központi Óvoda és Bölcsőde Többcélú KIKI
* Újvárosi Óvoda

(A Központi Óvodát és az Újvárosi Óvodát érintő szervezeti változást követően az ellenőrzés a Kőszeg Meseváros Óvodában történik.)

3.) A Kőszegi Szociális Gondozási Központ szabályozottságának és gazdálkodásának vizsgálata.

4.) A működéshez kapcsolódó, pénzügyi kihatással bíró területek szabályozásának ellenőrzése

**2021. évi MUNKAIDŐ MÉRLEG**

**0,5 főre számítva**

1. Létszám

 0,5 fő belső ellenőr

2. Elméleti kapacitás 182 nap

3. Csökkentő tényezők:

 hétvége 52 nap

 fizetett ünnepek: 7 nap

 képzés, továbbképzés: 5 nap

4. Kapacitás ellenőri napban (elméleti kapacitás-csökkentő tényezők): 118 nap

5. Tartalék

 előre nem tervezhető ellenőrzési (elsősorban tanácsadási) feladatokra

 5 nap

6. Tervezett munkatervi feladatokra

 rendelkezésre áll 113 nap

7. Kapacitást növelő tényezők külső szakértő bevonása külön vezetői döntés alapján: -

A 2021. évi ellenőrzési munkatervben szereplő 4 db ellenőrzés, és az egyéb belső ellenőrzési feladatok lefedik a 118 ellenőri munkanapot.

Az ellenőrzési munkatervet összeállította:

Teveliné Bándi Mária belső ellenőr

**Kőszeg, 2020. november 24.**

**Dr. Zalán Gábor s.k.**

 jegyző

****

**HATÁROZATI JAVASLAT**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésének felhatalmazása alapján Velem község Polgármestere a 2021. évi ellenőrzési tervet a melléklet szerinti tartalommal jóváhagyja.

**Melléklet:**

**KŐSZEGI KÖZÖS ÖNKORMÁNYZATI HIVATAL 2021. ÉVI BELSŐ ELLENŐRZÉSI TERVE:**

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Közös Önkormányzati HivatalPénzügyi és Gazdálkodási Osztály |
| **Az ellenőrzés tárgya:** | A Kőszegi Közös Önkormányzati Hivatalnál a házipénztár és pénzkezelés rendjének ellenőrzése (utóellenőrzés)A 2018. évi költségvetési beszámoló mérlegsorainak leltárral való alátámasztottságának vizsgálata a Hivatal esetében. (utóellenőrzés) |
| **Az ellenőrzés célja:** | Annak megállapítása, hogy- a 2019.évi vizsgálatokról készített ellenőrzési jelentésekben foglalt megállapításokra és javaslatokra készített intézkedési tervet végrehajtották-e. |
| **Az ellenőrizendő időszak:** | 2019. év |
| **Az ellenőrzés típusa:** | utóellenőrzés |
| **Az ellenőrzés módszerei:** | tételes ellenőrzés |
| **Az ellenőrzés tervezett ütemezése:** | 2021. március - április hó |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 15 ellenőri nap |
| **Azonosított kockázati tényezők:** | A vagyonvédelem fontossága, legutóbbi ellenőrzés óta eltelt idő, kontrollok működése. |

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Közös Önkormányzati HivatalPénzügyi és Gazdálkodási OsztályKőszeg Város Önkormányzat fenntartásában működő intézmények:* Chernel Kálmán Városi Könyvtár
* Jurisics-vár Művelődési Központ és Várszínház
* Kőszegi Szociális Gondozási Központ
* Kőszegi Városi Múzeum
* Központi Óvoda és Bölcsőde Többcélú KIKI
* Újvárosi Óvoda

(A Központi Óvodát és az Újvárosi Óvodát érintő szervezeti változást követően az ellenőrzés a Kőszeg Meseváros Óvodában történik.) |
| **Az ellenőrzés tárgya:** | A Kőszeg Város Önkormányzat fenntartásában lévő intézmények esetében a mennyiségi felvétellel történő leltározás szabályszerű végrehajtásának ellenőrzése (utóellenőrzés). |
| **Az ellenőrzés célja:** | Annak megállapítása, hogy- a 2019.évi vizsgálatokról készített ellenőrzési jelentésekbe foglalt megállapításokra és javaslatokra készített intézkedési tervet végrehajtották-e. |
| **Az ellenőrizendő időszak:** | 2019. év |
| **Az ellenőrzés típusa:** | utóellenőrzés |
| **Az ellenőrzés módszerei:** | tételes ellenőrzése |
| **Az ellenőrzés tervezett ütemezése:** | 2021. május - június hó |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 25 ellenőri nap |
| **Azonosított kockázati tényezők:** | A vagyonvédelem fontossága, legutóbbi ellenőrzés óta eltelt idő, kontrollok működése. |

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Közös Önkormányzati HivatalPénzügyi és Gazdálkodási OsztályKőszegi Szociális Gondozási Központ |
| **Az ellenőrzés tárgya** | A Kőszegi Szociális Gondozási Központ szabályozottságának és gazdálkodásának vizsgálata. |
| **Az ellenőrzés célja** | Annak megállapítása, hogy- megfelelő-e az Intézmény szabályozottsága,- az Intézmény a gazdálkodást a jogszabályi előírásoknak és a szabályzatoknak megfelelően végzi-e. |
| **Az ellenőrizendő időszak** | 2020 - 2021. év |
| **Az ellenőrzés típusa** | rendszerellenőrzés |
| **Az ellenőrzés módszerei** | Szabályzatok tételes, dokumentumok és nyilvántartások mintavételes ellenőrzése.(helyszíni ellenőrzés, adatbekérés) |
| **Az ellenőrzés tervezett ütemezése** | 2021. július - szeptember hó |
| **Szükséges ellenőrzési kapacitás** | 1 fő belső ellenőr |
| **Az ellenőrzésre tervezett napok száma** | 30 ellenőri nap |
| **Azonosított kockázati tényezők** | Szabályozottság biztosítása. A rendszer komplexitása. A vagyonvédelem fontossága. A legutóbbi ellenőrzés óta eltelt idő. |

1. számú ellenőrzés

|  |  |
| --- | --- |
| Az ellenőrzött szervezeti egység | Kőszegi Közös Önkormányzati HivatalPénzügyi és Gazdálkodási Osztály |
| **Az ellenőrzés tárgya:** | A működéshez kapcsolódó, pénzügyi kihatással bíró területek szabályozásának ellenőrzése |
| **Az ellenőrzés célja:** | Annak megállapítása, hogy* az ellenőrzésre kijelölt szabályzatok a jogszabályi előírásoknak megfelelően készültek-e el,
* a szabályzatok tartalma megfelelő iránymutatást ad a gyakorlati feladatok ellátásához.
 |
| **Az ellenőrizendő időszak:** | 2021. év |
| **Az ellenőrzés típusa:** | szabályszerűségi ellenőrzés |
| **Az ellenőrzés módszerei:** | tételes, szabályzatok részletes áttekintése |
| **Az ellenőrzés tervezett ütemezése:** | 2021. október - november hó |
| **Szükséges ellenőrzési kapacitás:** | 1 fő belső ellenőr |
| **Az ellenőrzésre tervezett napok száma:** | 20 ellenőri nap |
| **Azonosított kockázati tényezők:** | Szabályozottság biztosítása. A vagyonvédelem fontossága. A legutóbbi ellenőrzés óta eltelt idő. |

A 2021. évi belső ellenőri terv nem tartalmaz 2020. évről áthúzódó belső ellenőrzést.

Képzések, továbbképzések:

A belső ellenőrök 2021. évi kötelező és egyéb szakmai továbbképzésére tervezett napok száma 5 nap.

Tartalékidő:

A 2021. évi belső ellenőri munkaidő mérleg 5 nap tartalékidővel (tanácsadási feladatokra) számol.

A belső ellenőrzés jogszabályban előírt feladatainak időszükséglete:

|  |  |  |
| --- | --- | --- |
| **Sorszám** | **A belső ellenőrzési vezető főbb feladatai** | **Időszükséglet****nap** |
| 1. | Kockázatelemzéssel alátámasztott stratégiai és éves ellenőrzési tervek összeállítása. | 8 |
| 2. | Munkaterv alapján végzett ellenőrzések  | 90 |
| 3. | Az ellenőrzésekről nyilvántartások vezetése:* Nyilvántartás vezetése a végrehajtott ellenőrzésekről.
* Nyilvántartás vezetése a belső ellenőrzési jelentésben tett megállapítások és javaslatok alapján készült intézkedési tervben foglalt feladatok végrehajtásáról.
 | 7 |
| 4. | A Jegyző tájékoztatása az éves ellenőrzési terv megvalósításáról, és az attól való eltérésről. Az éves ellenőrzési jelentés, illetve az összefoglaló ellenőrzési jelentés összeállítása. | 8 |
| 5. | **Összesen:** | **113** |